ཚེས་༥ཉིན་གྱི་ཕྱག་ཚོད༩་ཐོག་ལྷ་སྡེ་མི་མང་མཉམ་འཛོམས་ཐོག་མཉམ་མེད་སྐུ་བརྙན་རིན་པོ་ཆེ་གདན་དྲངས་ནས་སེར་ཕྲེང་ཕེབས་པ་དང་།རྣམ་དག་འདུལ་བའི་གསོ་སྦྱོང་འཚོགས་ནས་མཆོད་རྔ་ཆེན་མོ་བརྡུངས།བསང་གསོལ་ཀླུང་རྟས་བསྒྲོན་ཏེ་བཀྲ་ཤིས་ཕྱེ་མར་མཆོད།འཆད་རྩོད་ཀྱི་བོན་དབྱངས་སྒྲོགས་ནས་བསྟན་པ་རྒྱས་པའི་སྨོན་ལམ་གྱེར།རྗེ་རིན་པོ་ཆེའི་རྣམ་ཐར་བཀླགས་ཏེ་ངོ་མཚར་མཛད་པ་རྗེས་དྲན་ཞུས།བྱིན་རླབས་གོང་མའི་ཕྱག་སྲོལ་ཐུགས་དམ་བཅའ་ཡིག་རིན་པོ་ཆེ་བསྒྲགས།ཨ་སྙན་རྫོགས་གསུམ་གྱི་སྔོན་འགྲོ་དབྱངས་ནས་བརྒྱུད་པའི་བླ་མའི་བྱིན་རླབས་སེམས་ལ་བསྟིམས།གསལ་བ་འོད་ཀྱི་མཆོད་པ་གཙུག་ལག་ཁང་གི་ཕྱི་ནང་ཡོངས་སུ་བལྟམས།རྔ་གཤང་རོལ་མོའི་བྱེ་བྲག་ཕྱོགས་མཚམས་ཀུན་ཏུ་འུར།དྲི་ཞིམ་སྤོས་ཀྱི་དུད་པས་ཁོར་ཡུག་ཁྱབ་པར་བྱས།མཉམ་མེད་སྐུ་བརྙན་རིན་པོ་ཆེ་ལ་སྐྱ་སེར་ཡོངས་ཀྱིས་མཇལ་དར་ཕུལ་ནས་ལུས་ཀྱི་བསྐོར་ཕྱག་དང་།ངག་གི་བཟླས་དབྱངས།ཡིད་ཀྱི་དད་མོས་བསྐྱེད་དེ་སྒོ་གསུམ་འཇུག་སྒོ་བོན་ལ་བསྲེས་ནས་དུས་ཆེན་ཁྱད་པར་དེ་ཉིད་སྲུང་བརྩི་ཞུ་བཞིན་ཡོད་པ་བཅས་ཀྱི་གནས་བསྡུས་སུ་ཏི་སེའི་བུ་ནས༢༠༡༦།༢།༡༣ཉིན་སྤེལ།